जेफर्सन नगर संयुक्त राज्य अमेरीका के, मिज़ूरि (Misouri) राज्य की राजधानी है, जो मिज़ूरि नदी के दक्षिणी किनारे पर 625 फुट की ऊँचाई पर, सेंट लुई शहर से 110 मील पश्चिम स्थित है। स्थिति : 38डिग्री 38' उo अक्षांश तथा 92o 15' पo देशान्तर। इसका नाम अमरीका के तृतीय राष्ट्रपति टामस जेफर्सन की स्मृति में रखा गया है। यहाँ तीन प्रमुख सड़कों, मिज़ुरि पैसिफिक रेल मार्ग तथा वायु यातायात की सुविधाएँ उपलब्ध हैं। प्रदेश का यह राजनीतिक केंद्र होने के साथ ही व्यापार एवं उद्योग का भी बड़ा केंद्र है। यहाँ की प्रमुख उद्योग जूते, पोशाक, फर्निचर, ईटें, पुस्तकें तथा प्लास्टिक निर्माण के हैं। यहाँ अन्न, आटा, घी, दूध तथा तेल संबंधी व्यवसाय भी होते हैं।